Kanados skydas
Kanados skydas, Prekambro skydas, Laurentijos plokščiakalnis – didelis geologinis skydas (kristalinių uolienų iškilimas į paviršių) Šiaurės Amerikoje, Kanados šiaurės rytuose. Plotas – 4,7 mln. km². Driekiasi nuo Didžiųjų ežerų iki Grenlandijos, sudaro U raidės žiedą aplink Hadsono įlanką. Į paviršių iškyla 4,5 mlrd. – 54 mln. metų senumo prekambro uolienos. Daugelis smarkiai erudavusios. Būdingi lygumų reljefai, su pavieniais atlikuonimis, drumlinais, ozais. Pleistoceno periode ledynas išraižė daugybės ežerų duburius. Dažniausias aukštis 200–600 m, didžiausias – 1652 m rytiniame pakraštyje, Torngato kalnuose. Didžiausios upės: Šv. Lauryno upė, Čerčilis, Koksoakas, Nelsonas, Bekas; ežerai: Elnių, Dubonto, Nipigono ir daugybė mažesnių. Dėl skurdžios žemės, Kanados skydą dengia tik nereiklūs pušynai ir miškatundrė.